WORK วิ่งฉิว 4 วันติด พุ่งต่อ 9% นิวไฮรอบ 1 เดือน ฟากโบรกฯเชียร์ “ซื้อ” เป้าสูง 33.75 บ.
WORK วิ่งฉิว 4 วันติด พุ่งต่อ 9% นิวไฮรอบ 1 เดือน ฟากโบรกฯเชียร์ "ซื้อ" เป้าสูง 33.75 บ. โดย ณ เวลา 14.56 น. ราคาอยู่ที่ 24.40 บาท บวก 2 บาท หรือ 8.93% สูงสุดที่ 24.70 บาท ต่ำสุดที่ 22.20 บาท ด้วยมูลค่าซื้อขาย 215.33 ล้านบาท
28 ม.ค. 2562

ผู้สื่อข่าวรายงานว่า หุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 14.56 น. ราคาอยู่ที่ 24.40 บาท บวก 2 บาท หรือ 8.93% สูงสุดที่ 24.70 บาท ต่ำสุดที่ 22.20 บาท ด้วยมูลค่าซื้อขาย 215.33 ล้านบาท

ทั้งนี้ ราคาหุ้นปรับตัวเพิ่มขึ้นอย่างต่อเนื่องติดต่อกันเป็นวันที่ 4 นับตั้งแต่ราคาหุ้นอยู่ที่ระดับ 21.90 บาท เมื่อวันที่ 23 ม.ค.62 พร้อมทั้งปรับตัวเพิ่มขึ้นทำจุดสูงสุดในรอบ 1 เดือน นับตั้งแต่ราคาหุ้นอยู่ที่ระดับ 24.50 บาท เมื่อวันที่ 20 ธ.ค.61
ด้าน บล.เคทีซีมิโก้ ระบุในบทวิเคราะห์ (22 ม.ค.62) แนะนำ “ซื้อ” WORK ราคาเป้าหมาย 33.75 บาท/หุ้น โดยแนวโน้มเชิงบวก จากธุรกิจทีวีช้อปปิ้งและมาตรการเยียวยาจาก กสทช.
อย่างไรก็ดี ปรับประมาณการกำไรลง จากแนวทางผลการดำเนินงานไตรมาส 4/61 ที่ดูไม่สดใสและแนวโน้มธุรกิจที่อ่อนแอ ขณะที่คาดกำไรปี 2562 โต จากการประหยัดต้นทุน ยังไม่รวมธุรกิจทีวีช้อปปิ้งเข้ามาในประมาณการ อนึ่ง ผลกระทบปานกลาง จากมาตรการเยียวยา
โดยปรับลดกำไรปี 2561 ลง 28% และกำไรปี 2562-63 ลง 12%-13% จากแนวโน้มธุรกิจที่ซบเซา รวมถึงปรับราคาเป้าหมายลง จาก 50.25 บาท เป็น 33.75 บาท แต่ยังมีแนวโน้มเชิงบวก จากธุรกิจทีวีช้อปปิ้ง และการประกาศมาตรการเยียวยาของ กสทช. จึงคงคำแนะนำ “ซื้อ”